ועדת הכלכלה, כנסת 20, פרוטוקול מספר 466, 2017-03-07 15:00

איתן כבל: שלום לכולם, גברתי, מנהלת הוועדה, לרשמת, דובר, חברי הכנסת.

איתן כבל: אני פותח את ישיבת ועדת הכלכלה.

איתן כבל: יש לנו שתי בקשות לדיון מהיר: האחת, מחסור חמור בטכנאי גז מוביל לירידה ברמת הבטיחות בשוק הגז הביתי בישראל, של חבר הכנסת עיסאווי פריג'.

איתן כבל: השנייה: מחסור חמור בטכנאי גז המוביל לירידה בטיב רמת הבטיחות בשוק הגז הביתי בישראל, של חבר הכנסת חאג' יחיא עבד אל חכים.

איתן כבל: שתי ההצעות לדיון מהיר אושרו.

איתן כבל: חבר הכנסת עיסאווי פריג', נא להציג.

עיסאווי פריג': שלום אדוני היושב ראש.

עיסאווי פריג': אני לא רוצה להאריך.

עיסאווי פריג': אני רוצה להבין יותר מאשר לתת.

עיסאווי פריג': לאחרונה העברנו את הרפורמה של שוק הגז הביתי.

עיסאווי פריג': אני שואל את עצמי.

עיסאווי פריג': ראיתי קראתי והבנתי, שישנו מחסור חמור בטכנאי הגז.

עיסאווי פריג': זה טוב לקדם חקיקה ולקדם רפורמות, אבל מצד שני, מה עם טכנאי הגז?

עיסאווי פריג': היום, לכל הדעות, יש מחסור בטכנאי גז.

עיסאווי פריג': איתן, אני רוצה לשמוע ממשרד התשתיות את הנתונים לגבי טכנאי גז.

עיסאווי פריג': מהו טכנאי הגז?

עיסאווי פריג': האם מי שמחליף לי את הג'רה בבית ואני מתקשר אליו והוא בודק לי, האם הוא טכנאי?

עיסאווי פריג': מה הוא טכנאי?

עיסאווי פריג': מה ההוראות?

עיסאווי פריג': איך מכשירים אותם?

עיסאווי פריג': האם יש סילבוס תכנית להכשרה?

עיסאווי פריג': מה?

עיסאווי פריג': מה?

עיסאווי פריג': זה תחום פרוץ ולא ידוע.

עיסאווי פריג': מגיעות לאוזניי המון תלונות ודברים בסוגיה הזאת.

עיסאווי פריג': אז לפני שאנחנו רצים בחקיקה, רוצים לדעת איפה אנחנו נמצאים.

עיסאווי פריג': אני יותר רוצה לשמוע מאשר להשמיע.

עיסאווי פריג': רוצה סיפור דרך איך טכנאי גז נהיה טכנאי גז.

איתן כבל: חבר הכנסת חאג' יחיא, בבקשה.

עבד אל חכים חאג' יחיא: כבוד היושב ראש, על המחסור אני לא אדבר, כי גם חברי דיבר על המחסור בטכנאים.

עבד אל חכים חאג' יחיא: זאת עובדה וכולם מסכימים על זה שיש מחסור.

עבד אל חכים חאג' יחיא: לגבי הנושא של ההכשרה.

עבד אל חכים חאג' יחיא: יש תנאים קשים.

עבד אל חכים חאג' יחיא: יש לך בחינה מעשית ויש בחינה על חומר תיאורטי.

עבד אל חכים חאג' יחיא: יש רק שלוש בחינות בשנה לתיאורטי ואתה לא יכול להיבחן בתיאורטי כל עוד לא סיימת את המעשי.

עבד אל חכים חאג' יחיא: יכול להיות שסיימת את המעשי, אבל רק לפני שבוע היה המבחן התיאורטי הקודם ואז תצטרך לחכות עוד כמה חודשים עד הבחינה ואז אתה לא יודע אם אתה עובר או לא.

עבד אל חכים חאג' יחיא: המצב הזה של המחסור גורם לכך שבהרבה מקרים, מי שמגיע לשטח, מי שמגיע לבניין, זה העובד של הטכנאי המוסמך.

עבד אל חכים חאג' יחיא: בעלי הבניין, או הקבלן בזמן ההכנות, הוא לא בודק את האישור של כל עובד שמגיע לעשות את העבודה.

עבד אל חכים חאג' יחיא: אתה מתקשר כאילו שיש לך את הטכנאי המוסמך, אבל מי שמבצע את העבודה בפועל לא בהכרח אותו טכנאי מוסמך.

עבד אל חכים חאג' יחיא: אז אין לנו את הפיקוח כדי לדעת האם הטכנאי הוא זה שביצע.

עבד אל חכים חאג' יחיא: אנשים מגיעים רק כשיש אסון או תלונה ואז מתחילים לחקור מה קרה, איך ולמה.

עבד אל חכים חאג' יחיא: המשק מצריך מספר רב יותר של טכנאים.

עבד אל חכים חאג' יחיא: צריך לדאוג שיהיה לנו את המספר הזה.

עבד אל חכים חאג' יחיא: אני לא מבקש להקל בידע שצריך לדעת, אבל בתנאים שיאפשרו לקצר את התהליך הזה ושיהיו מספיק טכנאים.

איתן כבל: ברשותכם, לפני שאפתח את הדיון, אני רוצה שתינתן הגדרה מה הוא בעצם הטכנאי?

איתן כבל: אנחנו רוצים לקבל תמונה מה הוא הטכנאי?

איתן כבל: מי מכשיר אותו?

איתן כבל: מי אחראי על הכשרתו?

איתן כבל: מה הוא לומד?

איתן כבל: מה תפקידיו?

איתן כבל: האם יכול להיות מצב שמגיע לשטח מישהו שאין לו סמכות דליפה ולבדוק את הבטיחות בצובר או בבלון בבית?

עבד אל חכים חאג' יחיא: הוא שולח את העובד שלו.

עיסאווי פריג': לפי הנתונים חסרים היום יותר מ- 250 טכנאי גז.

עיסאווי פריג': איפה זה עומד?

<רן מלמד: יש עוד נקודה שלא צוינה פה וזה נושא הרישוי.

<רן מלמד: בניגוד לבעלי רישיונות אחרים, אחרים כמו רוקחים, רופאים שמקבלים רישיון לכל החיים, טכנאי גז צריך לחדש את הרישיון כל תקופה מסוימת.

<רן מלמד: בין השאר, כדי לבטא שיש לו ביטוח ואחריות שצריכים להיות לו.

<רן מלמד: ממה שלמדתי, אדוני, יש צוואר בקבוק במשרד האחראי, שהרישיונות לא מוארכים כמו שצריך.

<רן מלמד: נותנים הארכות זמניות וכדומה, כך שיש לכל הנראה לא מעט טכנאי גז שמסתובבים בארץ בלי רישיון בתוקף.

איתן כבל: תודה אדוני.

איתן כבל: אני מתלבט איך לעשות את הדיון.

עיסאווי פריג': אנחנו רוצים מידע, נשמע אותם.

עיסאווי פריג': גסנר, בבקשה.

עיסאווי פריג': תהיה ממוקד.

עיסאווי פריג': קודם לשמוע את התשובות הטכניות ואחר-כך ניכנס לתוך הדיון שמסביב.

עיסאווי פריג': בבקשה.

<יהודה גסנר: צהריים טובים.

<יהודה גסנר: אני מנהל לענייני בטיחות הגז במשרד התשתיות הלאומיות.

<יהודה גסנר: קצת נתונים מספריים: כמות העוסקים בעבודות גפ"ם שיש להם רישיון הם קרוב ל-1,400.

<יהודה גסנר: מתוכם קרוב ל-100 הם מתכנני גפ"ם בשתי רמות וכל השאר הם מתקיני גפ"ם בשתי רמות.

<יהודה גסנר: יש רמות 1 ו-2 לגבי המתקינים ורמות של מתכנן גפ"ם ומתכנן בכיר לגבי המתכננים.

<לאה ורון: כמה זה השאר?

<יהודה גסנר: כ-1,200 – 1,300.

עיסאווי פריג': אתה אומר שיש מתכנן ויש מתקין.

עיסאווי פריג': אנחנו שואלים לגבי המתקין.

<יהודה גסנר: אתה מתייחס למתקין.

עיסאווי פריג': .

עיסאווי פריג': אז יש במדינה 1,200 טכנאים עם רישיון תקף, נכון או לא?

<יהודה גסנר: זה לא טכנאים, זה מתקינים.

<יהודה גסנר: רמה 1 ורמה 2.

<יהודה גסנר: כך זה מוגדר בתקנות.

<יהודה גסנר: מה שאתה קורא טכנאי זה מתקין.

איתן כבל: שניכם מדברים על אותו דבר.

עיסאווי פריג': אבל הוא לא מאמת את זה.

<יהודה גסנר: אני נצמד לנוסח שכתוב בתקנון.

<יהודה גסנר: לטכנאי אני קורא מתקין כי כך כתוב בתקנון.

עיסאווי פריג': אז בארץ יש 1,200 טכנאים כשירים בעלי תוקף.

<יהודה גסנר: יש כ-1,200 מתקינים בשתי הרמות עם רישיונות בתוקף.

<יהודה גסנר: כמה מהם עוסקים במקצוע?

<יהודה גסנר: זה לא בהכרח נתון שהוא בידינו.

<יהודה גסנר: אנחנו מעריכים שסדר גודל של 1,000 מתקינים עוסקים בפועל בעבודה הזאת.

<יהודה גסנר: מרביתם מתקינים ברמה 1, בערך 60% מתקינים רמה 1 וכל השאר מתקינים רמה 2.

<יהודה גסנר: זה לגבי הכמויות והמספרים.

איתן כבל: מה זה מתקין ברמה 1 ומה זה מתקין ברמה 2?

<יהודה גסנר: מתקין ברמה 1 זה המתקין הבסיסי.

<יהודה גסנר: כדי לפשט את זה, זה המתקין שאמור לדעת לתת את שירות ההתקנה בבית לקוח רגיל.

עבד אל חכים חאג' יחיא: זה כולל בלונים?

<יהודה גסנר: כן, בעיקר בלונים.

<יהודה גסנר: מתקין רמה 2 זה המערכות היותר מסובכות בתעשייה, במסחר, מאיידים, צוברים, מערכות.

<יהודה גסנר: זה בטח יעלה בהמשך.

עיסאווי פריג': יש תעודה מונפקת לכל מתקין?

<יהודה גסנר: כן.

איתן כבל: בוא נלך שלב שלב.

איתן כבל: בשלב הראשון יהודה נותן לנו את המספרים המתקיימים בשוק.

איתן כבל: עכשיו בוא נעלה מדרגה נוספת.

איתן כבל: איך המתקינים 1 או 2 מקבלים את הרישיון שמכשיר אותם?

איתן כבל: איך הם מקבלים את ההסמכה?

עיסאווי פריג': מי המשרד האחראי?

<יהודה גסנר: לפני שאני מתייחס להסמכה נאמרה פה אמירה, שאני חייב להגיד, שהיא היתה נכונה עד לפני שנה.

<יהודה גסנר: מה-1.1.2016 הגשת הבקשות לחידוש הרישיון או לרישיון חדש נעשית באמצעות פנייה באתר האינטרנט.

<יהודה גסנר: עד היום, שנה וחודשיים, קרוב ל-300 איש קיבלו את הרישיון החדש או המחודש באמצעות אתר האינטרנט.

<יהודה גסנר: יש לנו עוד הרבה דברים שאנחנו רוצים לשפר אבל ממשק העבודה מולנו הוא באמצעות האינטרנט.

עבד אל חכים חאג' יחיא: הוא משלם אגרה עבור החידוש?

<יהודה גסנר: כן, כולל אגרה.

<יהודה גסנר: ניתן היה לשלם אותה באמצעות אינטרנט כבר לפני חמש שנים ויותר.

<יהודה גסנר: כאשר מגישים בקשה באמצעות אתר האינטרנט – אני מדבר על תהליך אופטימי, שבו אדם המציא לנו את כל האישורים, קרו מקרים שתוך שבוע ימים התקבל אישור הרישיון.

<יהודה גסנר: הרישיון מונפק אצלנו והוא נשלח מאיתנו בדואר רשום לכתובת של מגיש הבקשה, כפי שהוא מילא אותה באינטרנט.

איתן כבל: מה גובה האגרה?

עיסאווי פריג': אתה אומר שהוא ממציא את כל המסמכים.

עיסאווי פריג': אתה גם אומר שכל ההתקשרות של הטכנאים היא באמצעות האינטרנט?

עיסאווי פריג': איך הוא מגיש לך את כל המסמכים אם ההתקשרות היא באמצעות האינטרנט.

<יהודה גסנר: הוא סורק.

<יהודה גסנר: האגרות נעות בין 139 שקלים ועד הסכום הגבוה ביותר 305 שקלים, שזה חידוש רישיון שבוטל.

עבד אל חכים חאג' יחיא: לכמה זמן מחדשים?

<יהודה גסנר: 3 שנים.

<יהודה גסנר: עוד דבר שנעשה בשנה האחרונה.

<יהודה גסנר: חידוש הרישיון היה לשלוש שנים ועוד השלמה עד לתאריך יום ההולדת של אותו מגיש בקשה.

<יהודה גסנר: העתקנו את הרעיון של רישיון הנהיגה.

<יהודה גסנר: אנחנו ממשיכים וקיבלנו אישור, בשנה הקרובה מגיש הבקשה לא יצטרך לסרוק את תמונת הפספורט שלו.

<יהודה גסנר: הגענו להסכם עקרוני עם משרד התחבורה.

<יהודה גסנר: אנחנו נקבל את התמונה מרישיון הנהיגה.

<יהודה גסנר: אנחנו נמצאים במשא ומתן לקראת סופו, גם הנתונים שמזהים את האדם, תעודת הזהות, גם היא תגיע ממרשם האוכלוסין.

<יהודה גסנר: מדוע זה חשוב?

<יהודה גסנר: קרה, לא עלינו, שכמעט ושלחנו רישיון עוסק בעבודות גפ"ם לאדם שנפטר, כי לא ידענו שהוא נפטר.

<יהודה גסנר: לכן אנחנו מתקשים להיות מקושרים למנהל האוכלוסין כדי שננפיק רישיון למי שנמצא איתנו.

<יהודה גסנר: זה לגבי הממשק.

<לאה ורון: אתם שולחים חידושי רישיונות באופן אוטומטי בלי שהאדם יגיש את הבקשה?

<יהודה גסנר: עוד לא בשלב הזה.

<לאה ורון: אז איך הוא היה ז"ל?

<יהודה גסנר: בשלב הזה האדם מסתכל עד מתי הרישיון והוא מגיש את הבקשה לחידוש.

<יהודה גסנר: הוא מגיש את הבקשה מספר חודשים בודדים לפני תום תקופת הרישיון.

<לאה ורון: אתה מדבר על אותם אלה שנפטרו בתקופה של מספר החודשים לפני ששלחתם את הרישיון ממועד הגשת הבקשה.

<יהודה גסנר: כן, זה קרה.

<יהודה גסנר: בן אדם הגיש את הבקשה, הוא נפטר ואני המשכתי לטפל.

<לאה ורון: לשם כך אתם מקבלים את הנתונים ממשרד הפנים?

<יהודה גסנר: כן.

עיסאווי פריג': כל בעלי המקצועות החופשיים, יש משרד שמנהל ומודיע להם.

עיסאווי פריג': אתם נותנים את היוזמה בידי הטכנאי ולא אתם מובילים את המהלך.

<יהודה גסנר: כרגע, כן.

עיסאווי פריג': בוא נדייק.

עיסאווי פריג': לכל בעלי המקצועות החופשיים יש משרד שמנהל אותם ומודיע להם.

עיסאווי פריג': אתם נותנים את היוזמה בידי הטכנאי ולא אתם מובילים.

<יהודה גסנר: כן, כרגע.

<יהודה גסנר: במערכת שאנחנו בשלבי בנייה סופיים שלה, אנחנו מקווים להגיע למצב שהמערכת תשלח הודעת התראה מראש: שים לב, בעוד כך וכך זמן עומד לפוג תוקף הרישיון.

<יהודה גסנר: עליך להגיש בקשה לחידוש הרישיון.

<יהודה גסנר: אני רוצה להדגיש עוד דבר אחד שגם הוא עיכב אותנו בעבר והיום הוא מעכב אותנו פחות.

<יהודה גסנר: על-פי התקנות שאושרו כאן בכנסת, עבדכם הנאמן מחויב לבדוק את המרשם הפלילי של כל מגיש בקשה.

<יהודה גסנר: זה הליך שהיה מסורבל, קשה וארוך.

<יהודה גסנר: בשנה האחרונה התממשקנו מול מערכת המחשוב של משטרת ישראל והיום, אם אין לנו תקלות מחשוב, בתוך מספר שעות אנחנו מקבלים את העותק של המרשם הפלילי.

עיסאווי פריג': למה הוא צריך להגיש בקשה לחידוש הרישיון?

<יהודה גסנר: אולי הוא לא רוצה לחדש אותו?

עיסאווי פריג': למה היוזמה לא באה מכם, בחידוש אוטומטי כמו בשאר מקצועות, אם הוא שילם את האגרה?

עיסאווי פריג': שאלה שנייה: איפה האחריות שלכם, של מנהל הגז, לגבי תכנון הצרכים של האוכלוסייה של הענף בתחום הזה?

עיסאווי פריג': לכם צריכה להיות מינימום האחריות מה המשק צריך, כמה מתקינים, כמה טכנאים, אפילו חלוקה גיאוגרפית.

עיסאווי פריג': האם יש לכם את הדבר הזה?

איתן כבל: עיסאווי, שאלנו אותו שאלות וקודם אני רוצה לקבל תשובות לשאלות.

איתן כבל: אחר-כך נגיע לחלוקה הגיאוגרפית והאם יש מחסור.

עבד אל חכים חאג' יחיא: יש לי שאלה על מה שהוא ענה.

מיקי לוי: זה חלק קטן מהבעיה.

איתן כבל: אני אאפשר לאדוני.

עבד אל חכים חאג' יחיא: הבנתי שמחדשים את הרישיון באינטרנט וזה לשלוש שנים.

עבד אל חכים חאג' יחיא: בין השורות הבנתי, שהוא לא צריך עוד הכשרה ועוד קורסים כדי לחידוש.

עבד אל חכים חאג' יחיא: החידוש הוא אוטומטי אם הוא מבקש אותו כי הוא כבר עבר את ההכשרה הקודמת ואין לו עוד הכשרה נוספת כדי לקבל את הרישיון.

עבד אל חכים חאג' יחיא: אם כן, למה רק 3 שנים?

עבד אל חכים חאג' יחיא: אם הוא לא צריך הכשרות ולהתעדכן, למה צריך כל 3 שנים?

עבד אל חכים חאג' יחיא: למה לא כל 10 שנים?

עבד אל חכים חאג' יחיא: למה לא כל 5 שנים?

<יהודה גסנר: ראשית, חידוש הרישיון מותנה, בין השאר, בהמצאת אישור שבשנה האחרונה, בטרם פג תוקפו של הרישיון, המבקש עבר התמחות, השתלמות, כדי להתעדכן בתקנות ובחוקים החדשים.

<יהודה גסנר: במשך שלוש השנים יש שינויים גם בתקן וגם בחקיקה.

<יהודה גסנר: זאת ההזדמנות שלנו לוודא שהאדם באמת מקבל את האינפוטים החדשים.

<יהודה גסנר: יושבות פה מספר חברת שעושות את זה אצלן בבית.

<יהודה גסנר: הן מנפיקות את האישור לטכנאי, שבמהלך השנה האחרונה הוא עבר את ההשתלמות והידע שלו מעודכן.

<יהודה גסנר: הוא לא צריך להיבחן עוד פעם.

עיסאווי פריג': גם ברואי חשבון יש שינוי בתקנים במשך שנה.

עיסאווי פריג': אני, כבעל מקצוע, לפני שמחדשים לי את הרישיון מבקשים ממני לעבור בחינה בכל התקנים החדשים?

עיסאווי פריג': לא.

<יהודה גסנר: זה לא לעבור בחינה.

<יהודה גסנר: זה לעבור השתלמות ולהיות מעודכן.

עיסאווי פריג': אתם צריכים ליזום את ההשתלמות ללא שום קשר לרישיון.

עיסאווי פריג': זה מה שאני מבין.

<לאה ורון: מה משך ההשתלמות?

<יהודה גסנר: יום.

עיסאווי פריג': אתם צריכים ליזום.

עיסאווי פריג': מה זה קשור לרישיון?

עיסאווי פריג': יוזמת ההשתלמות היא עליכם.

עיסאווי פריג': לא צריך לחכות שהרישיון פג תוקפו.

<גל נוי-אפרת: אני מהלשכה המשפטית.

<גל נוי-אפרת: בכל חידוש רישיון בודקים גם את ההשתתפות של מבקש החידוש בקורס ריענון.

<גל נוי-אפרת: החובה לעבור קורס ריענון קבועה היום בתקנון.

<גל נוי-אפרת: יש לנו תקנה שאומרת שבעל רישיון ישתתף אחת לשנתיים בקורס ריענון שאישר המנהל בהיקף של 8 שעות הדרכה לפחות ובמתכונת ובתדירות אחרים שאישר המנהל.

<גל נוי-אפרת: בנוסף לבדיקה שהמבקש עבר את קורס הריענון, המנהל בודק עוד עניינים שהם רלוונטיים לגבי מי שמבקש חידוש ולא רק לגבי מי שמבקש רישיון בפעם הראשונה.

<גל נוי-אפרת: זה כולל היעדר רישום פלילי בתקופת הרישיון האחרונה ואישור על כיסוי ביטוחי.

<גל נוי-אפרת: כלומר, זה לא תהליך שקורה אוטומטית.

<גל נוי-אפרת: יש בדיקה מחדש כל שלוש שנים.

<גל נוי-אפרת: תקופת הזמן של שלוש שנים זאת תקופה שנקבעה בחוק הראשי המסמיך, בחוק הגז בטיחות ורישוי, שקובע שרישיון לעיסוק בעבודות גז יינתן לתקופה של שלוש שנים ומסמיך את המנהל להאריך את התקופות האלה בשלוש שנים כל אחת.

איתן כבל: בסוף נשקע בפרטים ונשכח למה התכנסנו.

עיסאווי פריג': בכדי להגיע למטרה אני חייב לדעת את הפרטים.

עיסאווי פריג': איתן, לפני שאתה ממשיך.

עיסאווי פריג': פנה אלי אדם שרוצה להיות טכנאי גז.

עיסאווי פריג': מה סיפור הדרך?

עיסאווי פריג': זה מה שאני רוצה לשמוע.

איתן כבל: חברים, יש לי בקשה.

איתן כבל: אני רוצה שנפעל עכשיו בשלושה מהלכים.

איתן כבל: בשלב הראשון קיבלנו את הנתונים שאומרים כמה טכנאים יש, איך מחדשים רישיון ואת כל פרטים.

איתן כבל: עכשיו אנחנו עולים מדרגה נוספת.

איתן כבל: אם אדם רוצה להיות טכנאי גז, מה הפעולה הנדרשת כדי שהוא יהיה.

איתן כבל: אחר-כך נעבור לעניינים הבטיחותיים שנוגעים במערכת היחסים שבין המתקינים לבין האזרחים והחברות.

איתן כבל: יהודה, בבקשה.

<יהודה גסנר: מסלול ההכשרה כולל פן תיאורטי, שזה לימודים ובחינה בהיבטים תיאורטיים.

<יהודה גסנר: ישנו פן מעשי שזה התנסות ובחינה מעשית.

<יהודה גסנר: נושא הבחינות נעשה באמצעות האגף לבחינות.

<לאה ורון: מה משך הזמן של הפן התיאורטי.

עיסאווי פריג': יש מכללות?

עיסאווי פריג': איפה לומדים?

עיסאווי פריג': סיפור דרך אני רוצה.

<רן מלמד: אין אפילו מידע מסודר באתר של המשרד.

<יהודה גסנר: לגבי כל מי שאומר שהוא לא יודע.

<יהודה גסנר: בתקנות העוסקים בעבודות גפ"ם, תקנה מס' 5, תנאים למתן רישיון גפ"ם - - -

איתן כבל: יהודה, תקשיב.

איתן כבל: אל תקריא לי את התקנות.

איתן כבל: האזרח יושב בבית והוא בכלל לא יודע שיש דבר כזה שקוראים לו תקנות.

איתן כבל: הוא משוחח עם אשתו והוא אומר לה שמעניין אותו להיות טכנאי גז.

איתן כבל: מהרגע שהוא החליט לבדוק את העניין הזה, מה הוא עושה?

<יהודה גסנר: אני אתחיל בזה שכל המידע נמצא באופן מפורט באתר ואני לא אקריא.

<יהודה גסנר: כל המידע זמין באתר לטובת מי שירצה.

<יהודה גסנר: זה באתר של משרד התשתיות הלאומיות.

<רן מלמד: אני אשמח שתפנה כי זה לא מופיע.

<יהודה גסנר: אין לי זמן לעשות את זה עכשיו.

<יהודה גסנר: נכנסים לגפ"ם.

<רן מלמד: זה לא נמצא.

<רן מלמד: אתה מחפש טכנאי גפ"ם, שזה מה שאדם ירצה לחפש.

<רן מלמד: התשובה שהוא מקבל במשרד העבודה ובמשרד הכלכלה שאין תוצאות.

<רן מלמד: במשרד התשתיות הוא מקבל תקנות מתקנות שונות.

<רן מלמד: אין שום דבר אחר.

איתן כבל: מסקנה ראשונה.

איתן כבל: יכול להיות שהכול בסדר, שאתם יודעים שאצלכם בסדר.

ג'מאל זחאלקה: האזרח לא מבין מה אתם אומרים, תסבירו לו.

<יהודה גסנר: מי שפונה אלינו מקבל קישור לאתר.

איתן כבל: מה זה לפנות אליכם?

איתן כבל: יש אנשים שבכלל לא יודעים שאפשר לפנות.

<לאה ורון: אדוני היושב ראש, אנחנו בוועדה פנינו.

<לאה ורון: יש פה תרשומת של שיחות שניהלה מזכירות הוועדה על-מנת לקבל תשובות.

<לאה ורון: עד לרגע זה לא התקבלו התשובות.

איתן כבל: נושא אחד שצריך לתת עליו את הדעת זה העניין הזה.

<לאה ורון: לא אליכם, למשרד העבודה.

עיסאווי פריג': מי אחראי?

<יהודה גסנר: בואי נדייק.

<יהודה גסנר: אני ממשרד התשתיות הלאומיות.

ג'מאל זחאלקה: אתה נותן את הרישיון והוא נותן את ההכשרה.

<יהודה גסנר: הוא נותן את תעודת המקצוע, שהיא תנאי כדי שאני אתן רישיון.

ג'מאל זחאלקה: תגיד שעניין ההכשרה לא שייך אליכם.

<יהודה גסנר: רק כששואלים אותי אני עונה.

ג'מאל זחאלקה: תחת עינוים אתה עונה.

ג'מאל זחאלקה: פרי, הוא עונה רק תחת עינויים.

ג'מאל זחאלקה: זה עניין של פרי ולוי, הם ידברו איתך.

ג'מאל זחאלקה: רק תחת עינויים הוא עונה.

איתן כבל: לצערי שניכם צודקים, המנהל, רן ואתה.

איתן כבל: הוא נכנס לזה - - -

<רן מלמד: כשאתה נכנס, אתה מדבר את הדבר הזה.

איתן כבל: תן לי לענות לך.

איתן כבל: הוא חיפש "טכנאי גז בגפ"ם".

איתן כבל: הסיכוי שאזרח מן השורה בכלל יודע להגיד גפ"ם הוא קטן.

איתן כבל: ברור שצריך להנגיש את זה.

איתן כבל: צריך לכתוב את זה בשפה מונגשת לאזרח.

איתן כבל: גם חברי כנסת ואצלכם במשרד, אני מתערב איתך שאם אני הולך למשרד שלך, לא כולם במשרד שלך ידעו.

איתן כבל: צריך להנגיש את זה לשפה שאנשים מדברים בה.

איתן כבל: זה דבר אחר.

<יהודה גסנר: אני ממשיך.

<יהודה גסנר: לאחר שעינו אותי ועניתי, שקבלת הרישיון מותנית בהמצאת תעודת מקצוע שהונפק על-ידי האגף להכשרה מקצועית במשרד הכלכלה, אני בודק שיש את תקופת ההתמחות הנדרשת ושהוא עומד בשאר הדרישות כמו ביטוח, היעדר רישום פלילי, ריענון.

<יהודה גסנר: אני בודק את דברים שאני מחויב לבדוק.

<יהודה גסנר: אם האדם עומד בדרישות האלה, אנחנו מנפיקים לו את הרישיון.

איתן כבל: יהודה, אני רוצה ללכת צעד אחד לאחור.

איתן כבל: גברתי ממשרד העבודה.

איתן כבל: תסבירי לי מה הוא צריך לעשות כדי להגיע אליך כדי לשבת וללמוד?

<מלכה אביטל: הוא לא לומד.

<מלכה אביטל: מדובר על מבחנים אקסטרניים, לא מדובר על מבחנים שלומדים.

<מלכה אביטל: ברגע שהוא קיבל אישור לגשת לבחינה - - -

איתן כבל: לא, אני הולך צעד אחד לאחור.

איתן כבל: איפה לומדים את זה?

<מלכה אביטל: לא לומדים.

<קריאה: יש בתי ספר פרטיים.

<מלכה אביטל: אלה בתי ספר פרטיים והם לא בפיקוח האגף להכשרה.

<אברהם פרל: אתה רוצה שאני אסביר לך?

איתן כבל: הם צריכים להסביר לי.

איתן כבל: אני צריך שמי שעוסק בזה יסביר לי.

<מלכה אביטל: אין לימודים מסודרים שבפיקוח האגף להכשרה למתקינים גפ"ם.

<מלכה אביטל: הם לומדים בחברות הגז קורסים וולונטריים.

<מלכה אביטל: אין קורסים שהם בפיקוח המשרד.

<אברי פולצ'ק: אני סגן מנהל האגף לתחום פדגוגיה.

<אברי פולצ'ק: אנחנו פועלים תחת התקנות של הרגולטור שהוא משרד התשתיות.

<אברי פולצ'ק: מכיוון שבתקנות של הרגולטור אין התראה או הסמכה או האצלה לאגף לקיים הכשרות, אז אין הכשרה נורמטיבית.

<אברי פולצ'ק: לכן ההאצלה היא רק לגבי הבחינות ולכן אנחנו רק בוחנים.

<אברי פולצ'ק: כשמדובר בהתמחות כזאת או אחרת, זה באמת קורסים פרטיים של חברות גז, שאין לנו שום מידע מה הם או מי הם.

<אברי פולצ'ק: אני יכול לענות לגבי השאלות שהועלו פה לגבי הבחינות ושאולי הן מהוות חסם.

<אברי פולצ'ק: נכון שבעבר הן היוו חסם אבל אנחנו התמודדנו עם זה.

<אברי פולצ'ק: היתה פגישה עם כל החברות הגדולות בתחילת 2016 ובאמת הם ביקשו להעלות את מספר המועדים מארבעה מועדים לשישה.

<אברי פולצ'ק: אכן, הפרסום שנעשה באתר, והחברות יודעות, יש היום 6 מועדים של בחינה עיונית.

<אברי פולצ'ק: לגבי הבחינה המעשית אין מועד ארצי אלא כל פעם שהצטברו 6 מועמדים, התקיימה בחינה.

<אברי פולצ'ק: היום מספיק שהצטברו שני מועמדים ונעשית עבורם בחינה מעשית.

<מלכה אביטל: לא חייבים לעמוד בבחינה העיונית כדי לגשת לבחינה המעשית.

<מלכה אביטל: אפשר להירשם במקביל גם לעיוני וגם למעשי.

עבד אל חכים חאג' יחיא: ממתי זה?

<מלכה אביטל: שנה.

<מלכה אביטל: מהישיבה האחרונה שהיתה עם חברות הגז.

איתן כבל: אני רוצה לאפשר לאנשים נוספים שהגיעו.

איתן כבל: ברשותכם, אני רוצה לסכם.

איתן כבל: נכון לרגע זה, זה דבר שקצת מצער אותי, טכנאי גפ"ם, שזה עניין בטיחותי מהמדרגה העליונה, העניין לא הכי ברור בעולם.

איתן כבל: קודם כל, אני עושה סדר.

איתן כבל: אני לא בשלב שאני מטיח האשמות באף אחד.

איתן כבל: קודם כל אני רוצה להבין איך המציאות המתקיימת ברגע זה.

איתן כבל: המציאות המתקיימת ברגע זה היא כזאת, שעיסוק כטכנאי גז שמתקין גז זה משהו פלואידי.

איתן כבל: מבחינתי, זה שאין איזה גורם באחד ממשרדי הממשלה, שהוא יודע להגיד שהתקנת גז זה עניין בטיחותי מן המדרגה העליונה.

איתן כבל: מי שרוצה להיות מתקין גז, אלה הכללים.

איתן כבל: זה סיפור הדרך להיות מתקין גז.

איתן כבל: הוא צריך להגיד אלה הכללים מאל"ף עד ת"ו: אלה הטפסים, אלה האגרות, אלה בתי הספר ששם אתה יכול ללמוד.

איתן כבל: אפילו עוד לא דיברתי אם יהיה בפיקוח או לא, האם משרד כזה או אחר צריך לפקח, האם צריך מספר שעות, מי מלמד.

איתן כבל: שיאמרו שיש בית ספר ב"אמישראגז", ב"סופר גז" וב"פזגז".

איתן כבל: אולי צריך גם לרשום מחירים, כי אף אחד לא עושה את זה בפילנתרופיה.

איתן כבל: צריך לכתוב במקום אחד שאפשר יהיה לקבל את הנתונים בצורה מסודרת.

איתן כבל: צריך שיהיו כללים שאומרים שהלימודים העיוניים יהיו לפחות 10 שיעורים, אחד בבטיחות ומעשי כך וכך.

איתן כבל: איזה סילבוס או התנהלות שלמה.

איתן כבל: האמת, אני לא מופתע מדברים שקורים אם באמת אחד ועוד אחד יוצא שלוש.

איתן כבל: דבר אחד כבר בטוח, גברתי.

איתן כבל: זה חלק מהמסקנות שאנחנו נניח על שולחן הכנסת.

איתן כבל: אדוני חן בר-יוסף, הממונה.

איתן כבל: אני רוצה שתקשיב לי.

איתן כבל: אותי זה לא מעניין.

איתן כבל: מבחינתי, נכון לרגע זה האחריות נתונה בידיך.

איתן כבל: מצידי, אחר-כך תפזר את הסמכויות.

איתן כבל: אני צריך עכשיו מישהו אחד שיידע לתת לי את התשובות.

איתן כבל: מצידי, תאסוף את יהודה, את הנציג של המשרד שעושה את ההכשרות, אני לא נכנס לזה.

איתן כבל: מנקודת המבט, אני רוצה שתהיה אחריות של מישהו שמרכז את כל החומר ויודע לתת לנו את כל התשובות לשאלות שאנחנו שואלים.

איתן כבל: אני נחוש לעשות סדר.

איתן כבל: עוד לא אמרתי כלום, קודם כל סדר בעניין הזה.

איתן כבל: זאת נקודה אחת.

איתן כבל: עכשיו אני רוצה לעלות מדרגה נוספת, ברשותכם.

איתן כבל: יש כאן אורחים שרוצים להעלות כמה דוגמאות בעניינים השונים.

<אברי פולצ'ק: יש לי הארה אחת.

<אברי פולצ'ק: הגענו למסקנה מדיונים קודמים שהיו, האגף להכשרה מקצועית הודיע שאם בתקנה יוגדר באופן מפורש שהרגולטור מטיל על האגף לקיים הכשרה, אנחנו נקיים את כל התהליך כדי לקיים את ההכשרה.

איתן כבל: אני כבר אומר לאדוני.

איתן כבל: אנחנו לא רוצים עכשיו להגדיר לכם.

<אברי פולצ'ק: זה תהליך.

<אברי פולצ'ק: התהליך הפדגוגי הוא לא נכון.

<אברי פולצ'ק: אני הארתי את תשומת לבם של השותפים, שאין מצב כזה שאני מכיר בו, שיש בחינות ללא קורס.

<אברי פולצ'ק: לכן ביקשנו לשנות את זה.

<אברי פולצ'ק: זה מסביך חלק גדול מהכישלונות.

ג'מאל זחאלקה: זה חסר תקדים.

ג'מאל זחאלקה: אני לא מכיר דברים כאלה.

איתן כבל: לכן, אדוני.

איתן כבל: אני מבקש שחלק מהתגובות והתשובות שלכם, אני רוצה שזה כבר ייאמר בתוך התהליך.

איתן כבל: בנוסף, מה ההנחיות שהולכות לצאת, כדי שהתהליך הזה יצא מהכוח אל הפועל.

עיסאווי פריג': לגבי האינטרנט.

עיסאווי פריג': אתה אומר שההתקשרות היא אך ורק דרך האינטרנט.

עיסאווי פריג': יש אנשים שלא אוהבים את זה, אוהבים לגשת בעצמם.

עיסאווי פריג': זאת לקונה שאני רוצה עליה גם את הדעת.

עיסאווי פריג': דבר שני.

עיסאווי פריג': יש לנו גז טבעי.

עיסאווי פריג': אם אני רוצה להיות מתקין או טכנאי בגז טבעי, אני גם צריך בחינה?

מיקי לוי: יש הכשרה של מהנדס.

<יהודה גסנר: זה לא מדויק.

<גל נוי-אפרת: הדיון הזה עוסק בגפ"ם בלבד.

<גל נוי-אפרת: יהודה גסנר הוא מנהל לעניין בטיחות הגפ"ם.

<גל נוי-אפרת: זה תחום אחר.

עיסאווי פריג': אני מבין שזה תחום אחר, אני הרחבתי את השאלה.

עיסאווי פריג': שם יש קורס מפוקח ויש הדרכה?

<גל נוי-אפרת: אני לא יודעת מה יש שם?

<יהודה גסנר: התשובה היא כן.

עיסאווי פריג': ובגפ"ם אצלך בבית ואצלי בבית, יאללה.

עיסאווי פריג': השאלה השלישית: מה אחוז העוברים במבחני ההכשרה אצלכם?

עיסאווי פריג': יש לכם את הנתון?

<אברי פולצ'ק: הנתונים אצלכם, העברנו לוועדה.

<לאה ורון: התשובה היא לא.

<לאה ורון: אני מנהלת את הוועדה ותשובה היא לא.

<אברי פולצ'ק: יש לי מסמך שזה הועבר לוועדת הכלכלה של הכנסת.

<לאה ורון: דיברו עם אתי, דיברו עם ענת, דיברו עם יעל, דיברו עם בן, שמסרו שהם מבקשים את האישור להעביר לוועדת כלכלה את הנתונים.

איתן כבל: מיקי, בבקשה.

מיקי לוי: תודה רבה.

מיקי לוי: אני מודה שלא הצלחתי לקבל דיון מהיר והתלבשתי על הדיון המהיר שלהם.

מיקי לוי: הנושא הוא לא הנושא של הטכנאים.

מיקי לוי: מדינת ישראל פשוט לוקה בחסר בכל נושא הטיפול בצוברי הגז.

מיקי לוי: אני נחשפתי לכך, אחרי שאני ועוד כמה חברי כנסת פעלנו לשיקום ההריסות בשכונת גילה, ששם נהרגו אנשים.

מיקי לוי: ב-2003 בשכונת התקווה נהרגו 7 אנשים.

מיקי לוי: שכונת ג'ירף התפוצצה בשנת 2003.

מיקי לוי: בשנת 2012 היו 4,7532 אירועים, חלקם לא מדווחים ולא מטופלים.

מיקי לוי: חלקם בנס לא נגמרים בהרוגים.

ג'מאל זחאלקה: אתה אומר שבכל שנה יש 4,700?

מיקי לוי: 4,000 אירועי גז, חלקם מתפוצצים - כל זמן שאין הרוג אנחנו לא יודעים.

מיקי לוי: יהודה יודע את זה.

מיקי לוי: הוא היה שותף שלי בכל נושא הגז בשכונת גילה.

מיקי לוי: כשאני הולך לבדוק - נסעתי לחיפה ונסעתי להוד שרון.

מיקי לוי: נמצאת כאן חברת מועצה, עדי, מהוד השרון.

עיסאווי פריג': היא מיש עתיד?

מיקי לוי: כן, היא חברת יש עתיד.

מיקי לוי: היא חברת מועצה, מה הסיפור?

מיקי לוי: בקיצור של עניין, הגעתי גם לחיפה, גם להרצליה וגם לבאר-שבע.

מיקי לוי: בגלל מצוקת הדיור מדינת ישראל מאשרת בנייה לגובה, לעיתים שלושה מבנים על-ידי אותו קבלן, מוטמן באדמה צובר אחד שמשרת את כל השלושה.

מיקי לוי: וראה זה פלא, לרשות המקומית אין מיפוי.

מיקי לוי: אין מיפוי לכוחות המשטרה ולפיקוד העורף.

מיקי לוי: היחידה שמחזיקה מיפוי זאת אותה חברת גז.

מיקי לוי: אפילו לוועד הבית היא לעיתים לא אומרת איפה מוטמן הצובר.

מיקי לוי: כשיש אירוע, בדקתי עם כיבוי אש, מחפשים את הצובר בין שעה לשלוש שעות.

מיקי לוי: לא יודעים בכלל איפה הצובר.

מיקי לוי: היותר חמור מכך, אדוני.

מיקי לוי: אני לא הצלחתי להרים את זה, אני מודה.

מיקי לוי: אין במדינת ישראל שום סוג של ביטוח.

מיקי לוי: כשהתפוצץ הבניין בגילה וכשקרס הבניין בשכונת התקווה, התושבים נשארו ככה.

מיקי לוי: הקרן לפיצוי נזקי מלחמה – אני אומר לך את זה כאיש שהיה באוצר והיה אחראי על רשות המיסים ועל הקרן, אינה מכסה את הדבר הזה.

מיקי לוי: כשהולכים לחברות הביטוח, אין כיסוי.

מיקי לוי: כאן אני נותן צל"ש ל"סופרגז" שבאה לקראתי ונתן לי חצי מעלות השיפוי לשיקום ההריסות בגילה.

מיקי לוי: לחברות הגז אין שום ביטוח.

מיקי לוי: יכול להיות שמהוועד זאת צריכה לצאת קריאה, או לחוקק חוק שיגיד, 20 שקלים תוספת.

מיקי לוי: שיהיה איזה חוק כלל ארצי, אנחנו בסכנה.

איתן כבל: אני אתייחס לזה.

מיקי לוי: זרביב קטן יכול לייצר פיצוץ של 2.5 ק"ג של חומר נפץ.

מיקי לוי: במקום סגור זה נותן לבית לקרוס.

עיסאווי פריג': אתה מתכוון לרובוט של קרא.

מיקי לוי: אנחנו באמת סכנה לאור האיומים הסביבתיים.

מיקי לוי: אם אדוני ייתן, כראש הוועדה, איזה אור לעניין הזה או דיונים נוספים, כדי שהוועדה תפתור את זה.

מיקי לוי: אין ביטוח, אין כיסוי ממשלתי, אין מיפוי, אין כלום.

איתן כבל: נורית, בבקשה.

נורית קורן: אני רוצה להוסיף על דבריו של חבר הכנסת מיקי לוי.

נורית קורן: פנו אלי מבית פרטי בירושלים שהם סיימו חוזה עם חברת "אמישראגז" ויש להם צובר בחצר הבית.

נורית קורן: הם ביקשו להוציא את הצובר הזה.

נורית קורן: שמו את הצובר אצלם בחצר הפרטית וזה משמש גם לעוד בניין אחר.

נורית קורן: היה צריך לפנות את הצובר.

נורית קורן: החברה לא באה לפנות.

נורית קורן: אני גם חושבת שהעברתי לוועדה בקשה לדיון בנושא הזה.

נורית קורן: זה היה במושב הקודם .

נורית קורן: פניתי גם לחברה ולא באו להוציא.

נורית קורן: יושבות כאן כמה נשים.

נורית קורן: יושבת כאן תושבת שיש לה ילד עם מוגבלות בבית והילד מתעסק כל הזמן בחצר.

נורית קורן: הוא יכול לעשות בלגאן, כמו שמיקי אמר.

נורית קורן: עם סיום החוזה, שיוציאו את הצובר.

נורית קורן: לא יתכן שלא באים ולא לוקחים את הצובר, כשאין שם שום חוזה.

נורית קורן: גם מי נתן את הרישיון הזה לטמון בבית פרטי את הצובר?

נורית קורן: זה הזוי.

נורית קורן: אם לא נתחיל לעשות סדר בשוק של הגז, אני אומרת לך שאנחנו נחווה משהו בעייתי ביותר.

איתן כבל: תכף אני אתייחס לדברים.

איתן כבל: נורית, אנחנו ניתן לזה התייחסות.

איתן כבל: זה דיון שלם בפני עצמו.

איתן כבל: אני אבקש דברים מהגורמים המוסמכים ותכף תשמעו את ההתייחסות שלי.

איתן כבל: יש כאן כמה אורחות ואורחים ואני רוצה לשמוע את הדברים שלהם.

<עדי ברמוחה: אני חברת מועצה מהוד השרון ואני מיש עתיד.

<עדי ברמוחה: בהמשך לדבריו של מיקי לוי.

<עדי ברמוחה: אצלנו היה מקרה של דליפה של גז ביום שישי בשעה שבע בערב.

<עדי ברמוחה: הזמינו כבאות, משטרה, מוקד של העירייה.

<עדי ברמוחה: 3 שעות ולא מצאו את צובר הגז.

<עדי ברמוחה: בעקבות זאת, הגשתי שאילתה למועצת העיר.

<עדי ברמוחה: יש מוקד של העיריה שעובד 24 שעות.

<עדי ברמוחה: ביקשתי שתהיה מפה של צוברי הגז.

<עדי ברמוחה: אני רוצה שברגע שיש דליפת גז, במוקד יש מישהו שיגיע ויוריד את השלטר.

<עדי ברמוחה: לא יחכו למשטרה, לא לכבאות, לא לטכנאי גז.

<עדי ברמוחה: פשוט מאוד.

איתן כבל: זה מדהים אותי.

<עדי ברמוחה: עיריית הוד השרון התנערה.

<עדי ברמוחה: אנחנו לא מחויבים, אנחנו לא נעשה.

<עדי ברמוחה: בנוסף, אין היתרי גז לצוברי הגז.

<עדי ברמוחה: אין מישהו שאוכף את זה, אין מישהו שמטפל בזה.

<עדי ברמוחה: כל עוד אין איזו הנחייה מלמעלה, זה יוצר בעיה.

<עדי ברמוחה: אני הגעתי עם זה היום לכנסת בגלל שאין לי עם מי לדבר על זה בעירייה אצלנו.

איתן כבל: העניין ברור, תכף אתייחס לזה.

עבד אל חכים חאג' יחיא: לפני שהגעתי לכנסת חלק מהעבודה שלי היה ניהול פרויקטים בעבודות פיתוח.

עבד אל חכים חאג' יחיא: היום יש מה שנקרא תיאום מערכות.

עבד אל חכים חאג' יחיא: היות והגז לא נמצא ברובו על המפות, כשבאים לעשות פרויקט מסוים אז פתאום בזמן חפירות פוגעים בצינור.

עבד אל חכים חאג' יחיא: זה יכול לגרום לאסון.

עבד אל חכים חאג' יחיא: אולי יש מקום לחקיקה מסוימת, בואו ננסה לקדם אותה.

<עדי ברמוחה: מפה של צורי הגז.

עבד אל חכים חאג' יחיא: לחייב תכנית לאחר ביצוע.

עבד אל חכים חאג' יחיא: התכנית הזאת תוגש גם לרשויות המקומיות.

איתן כבל: בוא נעשה את הבדיקה הראשונית, מי אחראי?

איתן כבל: מה אחראי?

איתן כבל: הוועדה תטפל בזה ותכף תשמעו מה אני רוצה לסכם.

איתן כבל: מי הגיע מרמות שלמה?

<לאה ורון: שני נציגים מדברים.

<ארקדי אליגולאשווילי: אני מייצג דיירים שגרים בשכונת פסגת זאב.

<ארקדי אליגולאשווילי: למעשה, אני רוצה להמשיך את הדברים שהתחילה חברת הכנסת נורית קורן.

<ארקדי אליגולאשווילי: אנחנו נמצאים במצב שיש צוברי גז שאנשים לא יודעים על קיומם בגינה הפרטית שלהם במשך עשרות שנים.

<ארקדי אליגולאשווילי: אני אספר על מקרה ספציפי.

<ארקדי אליגולאשווילי: דיירים שגרים 20 שנים בדירה שלהם שקנו מהקבלן.

<ארקדי אליגולאשווילי: מדוברת בגינה פרטית שלהם מוצמדת בבעלות אפילו לא בחכירה.

<ארקדי אליגולאשווילי: אחרי 20 שנה הם מגלים במקרה.

<ארקדי אליגולאשווילי: שיש בגינה שלהם צובר.

<ארקדי אליגולאשווילי: זאת גינה שהם מטפחים אותה, שהם עושים שם על אש.

<ארקדי אליגולאשווילי: במקום לגלות אוצר הם גילו שמתחת לגינה שלהם יש פצצה מתקתקת.

איתן כבל: זאת אומרת, הפתח שהוא ממלא את הגז נמצא מחוץ לשטח.

<ארקדי אליגולאשווילי: הפתח נמצא בגינה אחרת.

<ארקדי אליגולאשווילי: ידעו שיש פתח אבל חשבו שהצובר נמצא במקום אחר.

<ארקדי אליגולאשווילי: הצובר, באורך שלו, הוא לפחות 5 מטרים.

<ארקדי אליגולאשווילי: כשיש גינות שהם צמודות, יכול להיות שתהיה גלישה לגינה והאדם לא יודע שממש מתחת לבית שלו יש פצצה.

מיקי לוי: 25 שנה עם חלודה?

מיקי לוי: אתה מהדס.

<ארקדי אליגולאשווילי: חבר הכסת מיקי לוי, אני בדיוק אתייחס.

<ארקדי אליגולאשווילי: ראיתי את הצובר כאשר הוציאו אותו.

<ארקדי אליגולאשווילי: אני מייד אגיע לזה.

<ארקדי אליגולאשווילי: כאשר הם מגלים שהצובר נמצא בבית שלהם והם מבקשים שהצובר הזה יוצא משם.

<ארקדי אליגולאשווילי: "אמישראגז" אמרו שהם רוצים להכניס במקומו צובר חדש, כי עבר הרבה זמן ועכשיו רוצים להחליף אותו בצובר חדש.

<קריאה: הוא מדבר על צו מניעה שיש עכשיו בבית משפט.

<קריאה: בית המשפט נתן צו מניעה להחליף את הצובר.

<קריאה: תיתן לפחות את המידע המלא.

<ארקדי אליגולאשווילי: יהיה לך זמן לענות על זה.

<ארקדי אליגולאשווילי: אני מבקש לא להפריע לי.

<ארקדי אליגולאשווילי: אני נותן דוגמה שהיא רלוונטית לעשרות אלפי צוברים.

איתן כבל: חברים יקרים, נא להרגיע.

איתן כבל: רן, גם אם זה לא הנושא.

<רן מלמד: הוא חשוב מאוד, אין ספק אדוני.

איתן כבל: אני כבר יודע מה אני רוצה להגיד.

איתן כבל: זה נושא חשוב לא פחות מכל הדברים שאמרנו כאן.

איתן כבל: לכן אני הקדשתי לו את הסוף.

איתן כבל: אני אאפשר גם לך רן לומר עוד כמה מילים ואני רוצה לסכם.

<ארקדי אליגולאשווילי: אני אקצר.

<ארקדי אליגולאשווילי: כאשר באה חברת "אמישראגז" ומבקשת להחליף את הצובר, היא עושה כל מיני מהלכים שאפשר לקרוא להם מחטף.

<ארקדי אליגולאשווילי: הם מביאים איזו הזמנה לבית משפט לגבי צובר שאין לו בכלל היתר בנייה.

<קריאה: יש צו מניעה של בית משפט.

איתן כבל: גברתי, אנחנו עושים מסננים באוזן.

איתן כבל: תתבעי אותו אחר-כך.

איתן כבל: אני רוצה להגיד את הדבר הבא: עשה לי טובה, אל תכניס אותי להליכים המשפטיים.

איתן כבל: תציג בפני את העניין העובדתי הטכני.

איתן כבל: אני לא שופט.

<ארקדי אליגולאשווילי: רק טכנית, אני אפרט מה קורה.

<ארקדי אליגולאשווילי: כאשר הבניין נבנה, החברה סימנה את צובר הגז במקום אחר לגמרי וזה מה שמופיע במשרד הכלכלה.

<ארקדי אליגולאשווילי: כאשר בשנת 2014 שואלים אותם איפה נמצא צובר הגז שאמור היה להיות בבניין הזה?

<ארקדי אליגולאשווילי: הם אומרים שהוא בכלל במקום אחר לגמרי, גם לא קרוב.

<ארקדי אליגולאשווילי: כאשר שואלים: איך יכול להיות שהצובר הוטמן במקום שהוא נמצא בו היום?

<ארקדי אליגולאשווילי: מביאים איזו תכנית - - -

איתן כבל: העניין ברור.

<ארקדי אליגולאשווילי: חוץ מהעניין הזה.

<ארקדי אליגולאשווילי: אין היתר בנייה.

<ארקדי אליגולאשווילי: ברגע שהעירייה נותן צו הפסקת עבודה לחברה וכאשר יש כתב אישום שמוגש נגד החברה בבית משפט לעניינים מקומיים, מתעלמים בזה כאילו שזה לא קיים.

איתן כבל: ברגע שאין כללים וכל אחד עשה את הפאשלה אז כל אחד מחפש להתחמק מהעניין.

<קריאה: יש פה עיוות של הדברים.

<קריאה: יש צו מניעה בבית המשפט.

איתן כבל: חבר'ה, די.

איתן כבל: בבקשה, גברתי.

<חנה רוטנמר: אני נפגעת גז.

<חנה רוטנמר: חברת הגז היא חברה פרטית לכל דבר.

<חנה רוטנמר: אין שום היתר להכניס לבית הפרטי שלי או של מישהו מכם צובר גז או כל דבר אחר.

<חנה רוטנמר: חברת הגז כתבה שהיא מבקשת.

<חנה רוטנמר: היא תוציא את כל האישורים כדי לקבל היתרים אבל כלום לא.

<חנה רוטנמר: זאת שיטה.

<חנה רוטנמר: בדיוק כמו חברת פשע הם מכניסים איומים, בתי משפט.

<חנה רוטנמר: אני לא חושבת שצריך את זה.

<חנה רוטנמר: אין שום הצדקה שפתאום אתחיל להוציא הוצאות.

<חנה רוטנמר: אני די מתרגשת.

איתן כבל: זה בית פרטי שלך?

<חנה רוטנמר: זה בית פרטי שלי, קניתי אותו.

<חנה רוטנמר: כל דבר שהיה, הם הביאו אחר.

<חנה רוטנמר: כל נייר, כל מסמך.

<חנה רוטנמר: מסמך אחד לא היה בבית מכל מה שהם הביאו.

<חנה רוטנמר: מי שהוציא את האישור להוציא זה יהודה גסנר.

<חנה רוטנמר: הוא נתן את זה כי הוכחתי שלא היה שום היתר והצובר פונה.

<חנה רוטנמר: הצובר יצא.

<חנה רוטנמר: יש בין 40,000 ל-50,000 צוברי גז ללא היתר.

<ליאת כהן: אני גרה בגבעת שאול בירושלים.

<ליאת כהן: אני רוצה להוסיף לגבי מה שחנה אמרה.

<ליאת כהן: יש צובר גז בחצר הבית שלי.

<ליאת כהן: הבית רשום על שמי.

<ליאת כהן: לצערי יש לי ילד עם לקות שכלית שמתעסק עם הצובר.

<ליאת כהן: הבאתי להם הוכחות מביטוח לאומי שהילד מוגדר כנכה וצריך השגחה.

<ליאת כהן: חברת הגז מתנערת ולא רוצה לבוא ולהוציא את זה.

<ליאת כהן: צודק העורך דין, הם מתנהלים במחטף.

<ליאת כהן: הם מחתימים את כל הדיירים נגדי, כדי להשאיר את זה במקום.

<ליאת כהן: אנחנו שנה וחצי מנותקים גז, לא כי אין גז למקום, כאילו לא שילמנו חשבון גז, כדי שכל השכנים יעשו עלי לחץ.

<ליאת כהן: יש מצובר אחר אז הם באים עכשיו להגיד שזה בטיחותי.

<ליאת כהן: זה הכול בלוף, זה הכול כלכלי.

איתן כבל: כן מלמד.

<רן מלמד: ברשות

<רן מלמד: כם, אני רוצה לחזור לנושא של הדיון שהייתי בין היוזמים שלו.

<רן מלמד: אני רוצה להסביר.

<רן מלמד: הועברה רפורמה במשק הגז הביתי.

<רן מלמד: רפורמה מאוד חשובה שאתה, אדוני, הובלת אותה.

<רן מלמד: מייד בצמוד לרפורמה הזאת יצא קמפיין על בטיחות בנושא גז.

<רן מלמד: מול שני הדברים האלה, אנחנו רואים שיש כשל קשה וארוך בהכשרה.

<רן מלמד: אני רוצה להגיד לך אדוני.

<רן מלמד: חיפשתי השבוע לאחר האנשים שבעמותות ידיד קורס בנושא חשמלאות.

<רן מלמד: נכנסתי מאוד בקלות לאתר של משרד העבודה והרווחה ויכולתי למצוא סילבוס מלא עם תכנית לימודים, עם שעות, עם כל המידע לגבי מה צריך לעשות כדי לקבל רישיון.

<רן מלמד: זה לא נמצא אצלכם.

<רן מלמד: זה גם לא נמצא במשרד העבודה והרווחה.

<רן מלמד: אני מודה, קיבלתי גם תשובות משר הרווחה לגבי דברים שהוא חשב שהם לקויים, בהקשר הזה של הדרך שבה מבצעים את הבחינות, החל ממתן אפשרות להיבחן בשפה שהיא לא עברית, דרך דבר שאומר: בואו נבדוק מחדש את הטפסים של הבחינות כי הם כתובים בשפה משפטית מאוד.

<רן מלמד: יש רק בעיה אחת, אף אחד לא מוכן לספק דוגמאות של הבחינות, כדי שאפשר יהיה לבדוק לעומק את הבחינות.

<רן מלמד: אני אגיד יותר מזה.

<רן מלמד: ניסינו לראות אם אפשר לקבל טפסים של בחינות ישנות, כדי שאנשים יוכלו להתכונן לפיהן, כמו שעושים בכל מערכת לימוד נורמלית בארץ.

<רן מלמד: אין כזה דבר, אי-אפשר לקבל את זה.

<רן מלמד: זה לא נגיש באתר שלכם.

איתן כבל: אני אתן סיכום לזה.

<רן מלמד: אני חושב שהמקצוע זה הוא באמת כל-כך חשוב.

<רן מלמד: הוא גם הזדמנות טובה ליצירת מקצוע טוב.

<רן מלמד: צריך להקל עליו את הבירוקרטיה.

<אברי פולצ'ק: הדברים לא מדויקים, אדוני היושב ראש.

<עומר גורדון: אני מחברת "אמישראגז".

<עומר גורדון: הנושאים שמועלים פה הם ממש בצורה של היתממות.

איתן כבל: כל הנושאים?

<עומר גורדון: לא כל הנושאים, הנושא של הצוברים.

<עומר גורדון: אני מבקש לאפשר לי לומר כמה משפטים כי זה עיוות מוחלט.

<עומר גורדון: כדי לספק גז בבנייני מגורים, המגמה היא בעיקרון לעבור למערכת מרכזיות שהן יותר בטוחות.

<עומר גורדון: זאת מגמה כללית.

<עומר גורדון: המגמה הזאת מחייבת הטמנת צובר.

איתן כבל: ברור שזה לא באוויר.

<עומר גורדון: מקימים את מערכת הגז כשהבניין חדש, בהקמה.

<עומר גורדון: מקבלים שטח מקבלן הבניין איפה מטמינים את הצובר, באיזה מקום.

<עומר גורדון: קבלני הבניין היום ולא רק היום אלא בשנים האחרונות, מצמידים את מרבית השטח הפנוי לדירות קרקע.

<עומר גורדון: זה אומר שלא נשאר שטח משותף פנוי.

<עומר גורדון: נשארת חניה ושטח קרקע שמוצמד לדירות הקרקע.

<עומר גורדון: לחברות הגז לא מתאפשר והרשויות המקומיות לא מאפשרות הטמנת צוברים בשטחים ציבוריים.

<עומר גורדון: לכן צוברי הגז לא מוטמנים בסתר ולא פתאום מגלים צוברים.

<עומר גורדון: צובר גז יש לו בריכה בקוטר של מטר.

<עומר גורדון: הוא קיים במקום מיום הקמת הבניין.

איתן כבל: עומר, עזוב, אני לא במקום הזה.

<עומר גורדון: לכן זאת היתממות.

איתן כבל: בוא נגיד ככה, יתכן ואתה צודק.

איתן כבל: היתממות או לא היתממות, בסוף זה אצלה בחצר.

<עומר גורדון: היא קנתה את הדירה ככה.

נורית קורן: ממש לא.

נורית קורן: היא ראתה דשא, היא לא ראתה צובר.

איתן כבל: יש בעיה, אנחנו נתייחס אליה.

<עומר גורדון: הדיון היום הוא על חוסר בטכנאים.

איתן כבל: מר פרל, בבקשה.

<אברהם פרל: אדוני היושב ראש, אני אעשה לך את זה ממוקד ובקצרה.

<אברהם פרל: יש פה מצב כשל של 70 שנה בין הרשות של משרד האנרגיה לבין משרד העבודה.

<אברהם פרל: אדוני היושב ראש, אנחנו צועקים זאת שנים רבות, גם בנושא הטכנאות וגם בנושא הצוברים.

<אברהם פרל: אני אסביר בקצרה.

<אברהם פרל: יש חוק שהעברנו פה אדוני, עבר חוק העוסקים וחוק הצוברים.

<אברהם פרל: ישנם חוקים ברורים וידועים ואם ירצו כל חברי הכנסת אני אסביר להם את זה טכנית.

<אברהם פרל: אבל לעניינו.

<אברהם פרל: משרד האנרגיה ומשרד התשתיות, במקרה הספציפי הזה, עושה עבודה ברוכה.

<אברהם פרל: הוא מתקדם, הוא בודק, הוא עושה ואוכף.

<אברהם פרל: משרד התמ"ת, משרד העבודה, כשהיה ומה שלא היה, אין שקיפות.

<אברהם פרל: כל הנושא של לימודים של טכנאות גז – אני, עבדך הנאמן, 42 שנה מתקין גפ"ם רמה 2.

<אברהם פרל: אני עוסק בתחום, אני מלמד את התחום.

<אברהם פרל: ישנה בעיה עם משרד התמ"ת.

<אברהם פרל: אני מציע לעשות איחוד בין הצוברים ובין הטכנאים למשרד אחד ושם אפשר לעשות את הסדר ולא ביניהם.

<שולמית אנסבכר: אני אזרחית ואחותי היא נפגעת גז מרמת שלמה.

<שולמית אנסבכר: בהתייחס למה שאמר נציג "אמישראגז".

<שולמית אנסבכר: כשאין להם פתרון ברכוש משותף הם אומרים באופן גלוי ומוצהר ליד כולם שהם מטמינים בגינות פרטיות ללא היתר.

<נדב אנוך: אני מחברת פז גז ואחראי על הכשרת טכנאים.

<נדב אנוך: הנושא של הכשרת טכנאים הוא נושא מאוד חשוב והוועדה צריכה לשים עליו דגש.

<נדב אנוך: שנים רבות אנחנו מדברים על הנושא של פיקוח על תכני הלימודים.

<נדב אנוך: כאדם שמכשיר ומדריך הרבה מאוד טכנאים מכל החברות, לא יודע בדיוק על מה הם הולכים להיבחן.

<נדב אנוך: זה כמו בגז טבעי, שאין תקנות ויש חובה לפקח על הלימודים ובכל זאת עושים קורס מפוקח.

<נדב אנוך: גם בגפ"ם לא חייבים להגיע לתקנות.

<נדב אנוך: אפשר לתת החלטה.

<אברי פולצ'ק: זה ממש לא מדויק, אדוני.

<אברי פולצ'ק: ברשות הגז הטבעי הלכנו יד ביד עם רשות הגז ולכן יש הכשרה מסודרת.

<אברהם פרל: אנחנו מדברים על גפ"ם.

איתן כבל: חן בר-יוסף, בבקשה.

<חן בר-יוסף: אני אחזור לדברים שאמר אדוני היושב ראש.

<חן בר-יוסף: אנחנו לא מושלמים והמצב לא מושלם.

איתן כבל: כפרה עליך, זה לא מושלמים?

איתן כבל: אתם עדיין לא בשלב של עובר.

<חן בר-יוסף: ההנחה או האמירה כאילו ענף רישוי העוסקים בגז היא בוקה ומבולקה, עובדתית היא פשוט לא נכונה.

<חן בר-יוסף: מתן רישיונות נעשה באופן מסודר.

<חן בר-יוסף: הדרישות ממי שרוצה לקבל רישיון מסודרות בתקנות.

<חן בר-יוסף: זה לא שאין לנו הגהות עליהן ולא שאין לנו טיוטות שרוצות לתקן אותן, אבל הסדר ברור, התהליך סדור.

<חן בר-יוסף: מה שנשאר זה סוגיית ההכשרה.

<חן בר-יוסף: נכון שעד היום היתה שיטה ליברלית, שבה אתה נותן לאדם ללמוד בשיטה שבה הוא רוצה.

<חן בר-יוסף: בסופו של דבר קמו בתי ספר, אבל המבחנים כללו שלושה נושאים - - -

איתן כבל: הוא מתאמן בבית עם הבלון שלו?

<חן בר-יוסף: לא, הוא הולך לבית ספר.

<חן בר-יוסף: גם יש לו מבחן עיוני, גם מבחן מעשי וגם חובת סטאז'.

<חן בר-יוסף: רק אחרי שלושת אלה, כולל ביטוח והיעדר רישום פלילי, הוא יכול לקבל אצלנו רישיון.

<חן בר-יוסף: האם אפשר לשפר את התהליך הזה?

<חן בר-יוסף: כנראה שאפשר.

<חן בר-יוסף: האם זה יגרור הכבדת הרגולציה, שממשלת ישראל כרגע מנסה להימנע ממנה?

<חן בר-יוסף: התשובה שזה יגרור.

<חן בר-יוסף: מעכשיו אתה אומר שלא כל אחד יכול ללמד אותך.

<חן בר-יוסף: אם לא עברת בבית הספר הזה והזה - - -

ג'מאל זחאלקה: יש דבר כזה שכל אחד יכול ללמד אותך?

ג'מאל זחאלקה: יש דבר כזה?

ג'מאל זחאלקה: מה כל אחד יכול ללמד?

ג'מאל זחאלקה: אין דבר כזה, אם אין לך הכשרה אתה לא יכול ללמד.

עבד אל חכים חאג' יחיא: אתה יודע מה אתה אומר לי?

עבד אל חכים חאג' יחיא: הבן שלי רוצה ללמוד נהיגה, קח אותו, למד אותו ותעביר אותו טסט.

עבד אל חכים חאג' יחיא: זה בדיוק מה שאתה אומר.

ג'מאל זחאלקה: זה לא נהיגה באופניים, זה חיי אדם.

איתן כבל: משפט אחרון, חן.

<חן בר-יוסף: ישבנו גם עם חברות הגז וגם עם הנציגים של אגף להכשרה מקצועית.

<חן בר-יוסף: הקורסים האלה יהיו קורסים מפוקחים.

<חן בר-יוסף: אני מקווה שאף אחד לא יבוא אלינו אחר-כך בטענה שאנחנו מכבידים רגולציה, כי זאת הכבדת רגולציה.

<חן בר-יוסף: הם יהיו מפוקחים.

<חן בר-יוסף: אנחנו מעריכים שאחוז העוברים את המבחנים, כיוון שהקורסים יהיו מפוקחים, יהיה גבוה יותר.

<חן בר-יוסף: אבל אני חוזר ואומר, אדם שמחזיק היום רישיון להיות עוסק בגז, עבר מבחנים, עבר מבחן מעשי ועבר סטאז'.

ג'מאל זחאלקה: אבל כל אחד יכול ללמד.

<עומר גורדון: אני רוצה לומר משהו בנושא של הטכנאים.

איתן כבל: עומר, תודה.

ג'מאל זחאלקה: ברגע הזה, לי אין מה להגיד לחברות הגז.

ג'מאל זחאלקה: יש לי הרבה מה לומר לרגולטור שלא כופה את רגולציה, גם של כל העניינים שהעלה חבר הכנסת מיקי לוי, שהם שערורייה בעיניי.

ג'מאל זחאלקה: לא ידעתי זאת ואני חושב שרוב הציבור לא יודע זאת.

ג'מאל זחאלקה: הגיע הזמן לטפל בזה והגיע הזמן לטפל בעניין הטכנאים.

ג'מאל זחאלקה: אין דבר כזה שכל אחד יכול ללמד.

ג'מאל זחאלקה: אני לא יודע למה זאת רגולציה, זה מינהל תקין.

ג'מאל זחאלקה: מי שלמד צריך לדעת וצריך שיהיה פיקוח, שיהיה סילבוס וסטנדרטיזציה של העניין.

ג'מאל זחאלקה: מדובר בחיי אדם, אסור לשחק עם זה.

איתן כבל: אני מודה למציעים ואני מודה לחברת הכנסת נורית קורן ולך חבר הכנסת מיקי לוי, על שהעליתם את הנושא.

איתן כבל: יש כאן שני נושאים שמונחים על השולחן ובגדול.

איתן כבל: אני רוצה להניח את הדברים כאן כדי לתת להם מענה.

איתן כבל: יש את הנושא שנוגע לכל ענייני ההכשרה של טכנאים ומתקיני גז.

איתן כבל: מצד שני, יש את הנושא הבטיחותי.

איתן כבל: גם הנושא הראשון הוא בטיחותי, אבל הנושא השני של מיפוי צובר הגז וכל הדברים האלה?

איתן כבל: זאת דרמה אמיתית.

איתן כבל: אני מנסה להכניס אותנו לאיזו מסגרת.

איתן כבל: מה שקורה פה זה פשוט מטורף.

איתן כבל: כפי שאמרתי, חן בר יוסף, אני מבקש ממך.

איתן כבל: מנקודת המבט שלי זאת חובתך.

איתן כבל: אני מבקש מכם את הדבר הבא: הוועדה דורשת ממך, כנציג משרד התשתיות הלאומית, האנרגיה והמים, לבוא בדברים עם כל הגורמים.

איתן כבל: אנחנו רוצים לראות כאן תכנית עבודה מסודרת מאלף ועד תו בכל הנוגע למתקיני הגז מאל"ף ועד ת"ו.

איתן כבל: כוונתי מאל"ף עד ת"ו היא, מהמקום שבו אדם רוצה להיות מתקין גז, איך הוא מגיע לזה?

איתן כבל: איזה תהליך הוא עובר?

איתן כבל: מה הוא לומד?

איתן כבל: איך הוא לומד?

איתן כבל: מי מלמד אותו את כל הדברים האלה.

איתן כבל: האם יש תכנית לימודים מסודרת?

איתן כבל: מי מפקח עליה?

איתן כבל: מי בוחן אותו?

איתן כבל: מה תהליך הבחינות?

איתן כבל: אפרופו מה שאמרתם, האם צריך לחכות לכיתה של 10 נבחנים?

איתן כבל: בקיצור, אני רוצה ותובע סיפור דרך.

איתן כבל: ברור לי דבר אחד, שהתחום פרוץ לגמרי.

איתן כבל: לא שאין כלים, לא שאין מערכות, אלא אין סנכרון בין כל המערכות.

איתן כבל: אין נוהל דיבור משותף בין כל המערכות.

איתן כבל: הדברים האלה חייב שיהיו מוסדרים.

איתן כבל: אי-אפשר יותר עם העניין הזה, זה חיי אדם.

איתן כבל: מתקיני גז זה חיי אדם.

איתן כבל: אין לי שום בעיה בעניין הזה בכל הנוגע להכבדה של רגולציה.

איתן כבל: אין כאן שאלה בכלל של רגולציה, מבלי לזלזל.

איתן כבל: אין כאן הכבדה.

איתן כבל: פה אנחנו רוצים שאנשים ידעו את עבודתם.

איתן כבל: אם הם אינם יודעים את עבודתם זה יכול להסתיים באסון.

איתן כבל: נקודה שנייה.

איתן כבל: מעניין לעניין באותו עניין, יש עניין שהוא אפילו יותר חמור וזה כל הנושא של הצוברים.

איתן כבל: התמונה שעולה כאן, החל מהמקום שבו מוטמן הצובר - אני אומר גם לחברות.

איתן כבל: אני לא במקום של הטחת טענות במאן דהוא.

איתן כבל: אני בשלב הזה יכול לומר, שהנושא פרוץ בצורה מטורפת.

איתן כבל: לפי הנתונים שאתם מניחים בפנינו, רחובות ישראל מלאים בחצרות הבתים בפצצות מתקתקות.

איתן כבל: יכול להיות שאין כלום, אבל בפועל, אם חס וחלילה קורה משהו ואף אחד לא יודע - - -

עבד אל חכים חאג' יחיא: מי צריך את האמוניה?

איתן כבל: אם אין לך את השלטר הזה, עד שמגיע האיש המומחה לעניין והוא יודע לעצור את כל התהליך הזה, אתם מבינים מה קורה פ?

איתן כבל: אני לא נכנס לשאלה הנוגעת לעניין הזה, האם הצובר הותקן בצורה מסודרת?

איתן כבל: לא בצורה מסודרת?

איתן כבל: יש אישור?

איתן כבל: אין אישור?

איתן כבל: חברות וחברים, גם לעניין הזה אני רוצה לקבל מכם סיפור דרך.

איתן כבל: אני רוצה לדעת איך זה מתנהל היום.

איתן כבל: אני רוצה לדעת האם אתם יודעים כמה צוברים פרוסים בכל הארץ?

<יהודה גסנר: יודעים.

איתן כבל: לא אמרתי שלא.

איתן כבל: האם אתם יודעים להגיד שבכל מקום איפה שיש צובר אתם יודעים להגיד היכן הוא מוטמן?

<יהודה גסנר: מכבי האש יודע.

איתן כבל: יותר חשוב.

איתן כבל: עד שיתפסו את יהודה גסנר וישאלו אותו, האם הרשות המקומית, מכבי אש, או מי שאמור לתת את הפתרון הראשוני, שזה הדבר הכי חשוב - - -

נורית קורן: גם הדיירים צריכים לדעת.

איתן כבל: האם הרשות המקומית וכל כוחות כיבוי והצלה יודעים שאם חס וחלילה בשכונה ברחוב מסוים, הם יודעים איך להגיע לצובר?

מיקי לוי: מוקד עירייה, הרשות המוניצפלית.

איתן כבל: האם יש כללים לבדיקה של הצוברים?

איתן כבל: האם מישהו מפקח שבאמת בדיקת הצוברים נעשית?

איתן כבל: האם יש תעודה כמו שנותנים במעליות, למשל?

איתן כבל: הייתי ביום זה וזה, בדקתי את המעלית ותאריך הבדיקה הבא הוא בעוד כך וכך חודשים.

איתן כבל: חן, אתה בוודאי לא אשם.

איתן כבל: במחילה, אני לא הולך להפיל עליך את כל העניין.

איתן כבל: זה תהליך שהוא כבר עשרות שנים ולא שנה או שנתיים.

איתן כבל: אני אומר לכם חברות וחברים.

איתן כבל: גברתי, זה לא משחק, זה חיי אדם.

איתן כבל: בפתיחת המושב בחודש הראשון, אני רוצה דיון בשני הנושאים האלה.

איתן כבל: בתוך חודש ימין אני רוצה לקבל ממך את כל הנתונים על הכול, בהתפלגויות, בצורה מסודרת ושלא אצטרך לצאת לקורס מיוחד כדי להבין מה כתבת לי.

איתן כבל: בסדר?

איתן כבל: צורה מסודרת, מפורטת.

איתן כבל: יש כאן כשל ענק.

איתן כבל: בחלק מהמקומות אנחנו חיים על חביות חומר נפץ ואנשים אפילו לא יודעים את זה.

איתן כבל: כמו שאמר מיקי לוי, נעסוק גם בעניין של נושא הביטוח.

איתן כבל: אם חס וחלילה יש אירוע, מה המשמעויות של זה?

איתן כבל: מה ההשלכות?

איתן כבל: מי אמור לתת את המענים לעניין הזה?

איתן כבל: איך מסייעים לאנשים בנקודה הזאת.

איתן כבל: חן, נקודה אחרונה.

איתן כבל: פנו אלי חברות הגז הקטנות, מה שאמרו פרל ותמיר.

איתן כבל: זה לא פעם ראשונה שאני שומע את זה.

איתן כבל: היה כאן מי שטען את הטענה הזאת.

איתן כבל: הייתי בטוח שאם הוא לא פנה אלי, הבעיה הוסדרה.

איתן כבל: אני מבקש בתוך שבוע לקבל תשובה בכתב על העניין הזה.

איתן כבל: תודה רבה, הישיבה נעולה.